
A fiatalkorú bünőzés - különös tekintettel a női fiatalkori bűnelkövetökre

Aktuálisan felmerülő probléma a gyermek- és fiatalkorű bünözés emelkedése mellett – illetve azon belül – a fiatalkorú nők bűnözése és az abban bekövetkező változás. Dolgozatomban kitérek a fiatalkorúakra vonatkozó büntetőjogi szabályok fejlődésére és a fiatalkorú lányok bűnelkövetésének megjelenésére. Majd a lányok bűnözésének pontosabb megismerése érdekében arányát és ezek okait felvázolva ismertetem ezen elkövetői csoport által megvalósított bűncselekmények jellegzetességeit, hátterében álló lehetséges okokat – különös tekintettel a fiatalkorú lányok szocializációjára ható tényezőket. Mivel nem csak a magyar, hanem a nemzetközi médiában is hallhatunk egyre többször erről a témáról, ezért egy rövid kitekintés keretében vázolom más államokban a fiatalkorú lányok bűnözésének helyzetét. Szót ejtek a fiatalkorú női fogvatartottakról és elemzem a Bács-Kiskun Megyei Büntetés-végrehajtási Intézetben tett adatgyűjtésem eredményeit. Kitérek a megelőzés speciális kérdéseire is. Célom, hogy a téma részletes áttekintésével felhívjam a figyelmet a bűnelkövetők ezen csoportjának kiemelkedő fontosságára.



